Milí rodičia a žiaci

**Z preventívnych dôvodov pred šírením koronavírusu sú od 16.03.2020 školy uzavreté. Dnes nikto z nás nevie predpovedať, aké ďalšie opatrenia v súvislosti s uzatvorením škôl budú prijaté, preto je dôležité, aby sme aj v domácom prostredí pokračovali vo výuke.**

**My, učitelia vám pripravujeme rôzne študijné materiály, ktoré vám zasielame prostredníctvom mailov alebo cez portál** [**www.bezkriedy.sk**](http://www.bezkriedy.sk)**.**

Posielame Vám inštrukcie ako pracovať s portálom [www.bezkriedy.sk](http://www.bezkriedy.sk)

Prvý krát sa musíte registrovať alebo prihlásiť, login a heslo ste dostali prostredníctvom tr. uč. Ak heslo nemáte, napíšte mail svojej tr. uč. Alebo na [zastupca.zshorovaba@gmail.com](mailto:zastupca.zshorovaba@gmail.com)

Po prihlásení prejdete na záložku Nástenka ( na hornej lište)

**V ľavej časti** vidíte vidíte záložky Oznamy, Učebný materiál, Domáca úloha... Toto vám poslali vaši učitelia – je tu vysvetlené nové učivo a sú tu zadané domáce úlohy, ktoré máte podľa pokynov urobiť.

Pod tým sú tabuľky „Predmet“ a „Ročník“ – tu sú materiály od mnohých učiteľov z rôznych slovenských škôl, ktoré môžete ľubovoľne využívať na precvičenie, doplnenie a pochopenie učiva. Sú určené na vašu samostatnú prácu.

Učebné materiály máte usporiadané podľa predmetov, domáce úlohy podľa dátumu. Vyučujúci vám spravidla pripravujú materiály na deň, kedy máte mať podľa rozvrhu daný predmet.

**V pravej časti** sú zadania domácich úloh

Vypracovanie domácich úloh:

Pod každou úlohou je šípka – Odovzdať úlohu

Po jej rozkliknutí máte dve možnosti:

a) napísať správu – napr. výsledky

b) priložiť ľubovoľný súbor, napr. odfotenú stranu z pracovného zošita

Tiež máte možnosť cez ikonu Pošta ( na hornej lište) poslať vyučujúcemu správu alebo otázku.

**Ak máte akékoľvek problémy so zabezpečením vzdelávania, napr. nemáte internet, nedajú sa Vám otvárať niektoré súbory,... napíšte svojej tr. uč. alebo na** [**zastupca.zshorovaba@gmail.com**](mailto:zastupca.zshorovaba@gmail.com) **a individuálne sa dohodnite na forme vzdelávania**.